**Ćuprija uskoro dobija prvi Lidl**

**Na adresi Cara Lazara 82, kompanija Lidl Srbija će 5. maja tačno u 8 časova otvoriti vrata svoje prve prodavnice u Ćupriji. Pored toga što će Ćupričani dobiti priliku da u svom gradu uživaju u najboljem odnosu cene i kvaliteta, ovo otvaranje Lidlu donosi dostizanje dve važne brojke u razvoju maloprodajne mreže u Srbiji: 60. prodavnicu u 35 gradova.**

I ovog puta, glavne radove na izgradnji prve Lidl prodavnice u Ćupriji izvodila je srpska firma, zajedno sa još oko 20 domaćih podizvođača. Osim toga, kompanija Lidl Srbija je u znak podrške lokalnoj zajednici rešila da doprinese i boljitku kvaliteta života stanovnika Ćuprije, te je učestvovala u rekonstrukciji ulice ispred prve Lidl prodavnice u ovom gradu, sprovođenjem asfaltiranja i izgradnjom trotoara.

„Daćemo sve od sebe da zaslužimo poverenje sugrađana i sa prijatnim uzbuđenjem iščekujemo otvaranje. U toku su finalne pripreme, pakovanje robe i edukacije – i brojimo sitno do dana kada ćemo po prvi put susresti potrošače na ovom mestu, uvereni da će nam se, zbog ponude, cena i ljubaznosti, stalno vraćati”, izjavio je **rukovodilac Lidl prodavnice u Ćupriji, Goran Grujić.**

Lidl će povodom otvaranja nove prodavnice obezbediti specijalne akcije sa popustima i do 40%, a na policama prve Lidl prodavnice u Ćupriji naći će se više od 1.800 proizvoda. Celokupan asortiman koji se može naći na rafovima, prilagođen je potrebama i željama potrošača.

Pored sjajne ponude prehrambenih i drugih proizvoda, kompanija Lidl Srbija je povodom otvaranja pripremila i **posebno iznenađenje za novorođene bebe i njihove mame u Ćupriji – „Bebinu čarobnu kutiju“.**  U okviru projekta „Taši-taši“, koja se realizuje u saradnji sa kompanijom Apello, sve mame iz Ćuprije, čije se bebe rode nedelju dana od dana otvaranja Lidl prodavnice, **u porodilištu Opšte bolnice Ćuprija,** dobiće kutiju visokokvalitetnih proizvoda za negu kože Lidl brendova „Cien“, „Lupilu“ i „Siempre“.

Radno vreme Lidl prodavnice po otvaranju biće od 8 do 22 časa svakog dana u nedelji.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 11.550 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 59 prodavnica u 34 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” za 2021. i 2022. godinu.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

Miloš Nikolić, RED Communication, Email: [milos.nikolic@redc.rs](mailto:milos.nikolic@redc.rs), Mob: +381 60 07 555 18

press@lidl.rs

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/).